ΓΡΑΠΤΗ ΕΡΩΤΗΣΗ E-2716/00

υποβολή: Christopher Huhne (ELDR) προς την Επιτροπή

(1 Σεπτεμβρίου 2000)

Θέμα: Ροές κεφαλαίων στη ζώνη του ευρώ

Θα μπορούσε η Επιτροπή να εξετάσει το μέγεθος των ροών κεφαλαίων στις χώρες της ζώνης του ευρώ από την καθιέρωσή του και μετά, σε σύγκριση προς την προηγούμενη περίοδο, και να αναφέρει αν σημειώθηκε αύξηση στο μέγεθός τους, και, αν ναι, πόση ήταν αυτή;

Απάντηση του κυρίου Solbes Mira εξ ονόματος της Επιτροπής

(17 Οκτωβρίου 2000)

Η εξέταση των ροών κεφαλαίων ανάμεσα στα κράτη μέλη θα ήταν ένα ενδιαφέρον θέμα γιατί τα αποτελέσματα της θα παρείχαν ενδείξεις σχετικά με τις διαρθρωτικές αλλαγές και την επιτυχία των περιφερειακών πολιτικών(πχ των κοινοτικά προγραμμάτων). Εντούτοις είναι δύσκολο, έως απίθανο, ναπολογιστούν οι ροές κεφαλαίων ανάμεσα στα κράτη μέλη γιατί δενπάρχει διαθέσιμη βάση δεδομένων η οποία να επιτρέπει την πέραν των θεωρητικής ανάλυσης.

Η διάθεση στοιχείων σχετικά με τις ροές κεφαλαίων μεταξύ των κρατών της ζώνης ευρώ δεν είναι ικανοποιητική ώστε να βγουν αξιόπιστα συμπεράσματα. Και σε αυτή την περίπτωση δενπάρχει κεντρική βάση δεδομένων η οποία να παρέχει έγκαιρη πληροφόρηση για όλες τις χώρες της ζώνης. Για τον λόγο αυτό, οι μόνες πηγές πληροφόρησης είναι τα ετήσια στοιχεία σχετικά με τις άμεσες επενδύσεις στο εξωτερικό και οι λογαριασμοί κεφαλαίων που διαθέτουν οι τράπεζες των κρατών μελών.

Οι πρώτες εκτιμήσεις για τις ροές όσον αφορά τις άμεσες επενδύσεις στο εξωτερικό κατά το 1999 που δημοσιεύτηκαν από την Eurostat (Βλέπε πίνακες 1.α and 1.β οι οποίοι στάλθηκαν απευθείας στο αξιότιμο μέλος του Κοινοβουλίου και την Γραμματεία του Κοινοβουλίου)καθώς επίσης και αναθεωρημένα στοιχεία του 1998 δείχνουν ότι οι εκροές κεφαλαίων από τις χώρες της ζώνης ευρώ έφτασαν στοψηλότερο επίπεδό τους, περίπου στα 300,000 εκατ. έναντι 240,000 εκατ. περίπου το 1998. Αύξηση επίσης παρουσίασαν οι εισροές κεφαλαίων στην ζώνη ευρώ από 150,000 εκατ. το 1998 σε 170,000 εκατ. το 1999. Σε επίπεδο κρατών μελών η κατανομή ανά χώρα προορισμού δεν ήταν διαθέσιμη για την Γαλλία. Μεταξύ των άλλων κρατών μελών το Βέλγιο, η Γερμανία και οι Κάτω Χώρες παρουσίασαν τις μεγαλύτερες εισροές και εκροές κεφαλαίων. Οι σημαντικές διαφορές σε αυτές τις ροές όπως για παράδειγμα ο τριπλασιασμός των γαλλικών εκροών το 1999 ή η μείωση των φιλανδικών εκροών στο ένα έκτο του 1998, οφείλονται σε συγχωνεύσεις και εξαγορές. Έτσι οποιαδήποτε σύγκριση μεταξύ των ετών πριν και μετά από τη Νομισματική Ένωση παρέχει μόνο ένα περιορισμένο όγκο πληροφοριών.

Τον Αύγουστο του 2000 η Bundesbank παρουσίασε στα στατιστικά της δελτία τις ροές κεφαλαίων μεταξύ της Γερμανίας και άλλων περιοχών της ζώνης (βλέπε πίνακα 2, που εστάλη απευθείας στο αξιότιμο μέλος του Κοινοβουλίου και στη Γραμματεία του Κοινοβουλίου). Οι εκροές κεφαλαίων προς τιςπόλοιπες χώρες της ζώνης αυξήθηκαν κατά ένα τέταρτο περίπου το 1999 σε σχέση με το 1998 ενώ οι εισροές κεφαλαίων το ίδιο έτος μειώθηκαν στο ένα τρίτο του ποσού του 1998. Κατά το πρώτο εξάμηνο του 2000 οι αυξήσεις των καθαρών γερμανικών επενδύσεων στο εξωτερικό κυμαίνονταν στο ίδιο επίπεδο με το 1999 ενώ οι καθαρές επενδύσεις των χωρών της ευρωζώνης στην Γερμανία σημείωσαν πτώση καθώς οι εισροές κεφαλαίων από αυτή την περιοχή μετατράπηκαν σε εκροές. Αυτό το φαινόμενο οφείλεται κυρίως στις εκροές για επενδύσεις χαρτοφυλακίου και στις εκροές για άμεσες επενδύσεις. Εντούτοις και εδώ οι στατιστικές παρουσιάζουν μεγάλες και απότομες αλλαγές οι οποίες πιθανότατα να αντικατοπτρίζουν ορισμένες συναλλαγές. Σε αυτή τη περίπτωση οι διαφορές οι οποίεςπάρχουν κατά την σύγκριση των στοιχείων για το 1998 και το 1999 ενδέχεται να αφορούν μόνο την αρχή της ΕΝΕ και πρέπει να ερμηνευθούν με μεγάλη προσοχή.